**דברי תורה לפרשת "שמות"**

**כ' טבת, הילולת הצדיקים רבי יעקב אבוחצירא והרמב"ם – רבי משה בן מימון. ונביא קצת סיפורים על הצדיקים הקדושים הללו.**

**ידוע הסיפור על הרמב"ם הקדוש, שיום אחד קינאו בו חכמי אומות העולם כיוון שהיה הרמב"ם חכם מהם ומצליח מהם, קינאו בו ואמרו למלך שיש דבר שהם חולקים על הרמבם. שאל אותם המלך מהו הדבר, ענו לו החכמים "הרמבם והדת היהודית אומרים שטבע זה טבע ואי אפשר לשנות אותו. מה שה' ברא בבריאה לא ניתן לשינוי והטבע נישאר כמו שהוא." שאל המלך לפשר הדבר, ענה לו הרמב"ם שבאמת כך הוא הדבר והטבע נשאר טבע. המלך אהב תחרויות וידע שהרמבם איש גדול וחכם ולכן קבע להם תחרות בעוד חודש שיוכיחו לו מי צודק. החכמים שמחו כי היתה להם תוכנית מראש, ואילו הרמב"ם כלל לא חשב על התחרות אלא הלך ולמד תורה והמשיך לדבוק בה' יתברך ולהאמין בו. הגיע יום התחרות, הרמבם שכח מהנושא בכלל, באו וקראו לו לבית המלך שם עשו משתה וחגיגה גדולה לראות מי ינצח, הרמבם והדת היהודית או החכמים הגויים. האם הטבע ניתן לשינוי? והרמב"ם שכח מהנושא, לא התכונן בכלל ובכל זאת למד ועסק בתורה ושם מבטחו בה' יתברך. לרמבם היתה קופסה של טבק, הוא היה אוהב להריח מהטבק ולחלק לאנשים בבית המדרש. תוך כדי שהוא מחלק את הטבק בבית המדרש, נכנס עכבר קטנטן לקופסה והוא סגר עליו ולא שם לב. הוא הסתכל בשעון והבין שהוא צריך ללכת לבית המלך. הוא הלך לבית המלך ונשא תפילה לבורא עולם שיהיה עימו ויראה לגויים מהו הטבע ומהי הבריאה שברא בעולם. והינה הגיע הרמבם וישב ליד המלך. כולם התיישבו וחיכו להוראת המלך. המלך קם וביקש מהחכמים הגויים להתחיל "הראו לי כיצד אתם חושבים שאפשר לשנות את הטבע". ביקש המלך מהחכמים הגויים. והינה לפתע הם פתחו את דלתות האולם ומי נכנס? חתול עם מגש ממלצר את האורחים, מגיש להם משקאות. חתול מאולף שמגיש ומפנה צלחות ומביא משקאות. המלך לא האמין למראה עיניו, הוא התפעל מהחכמים הגויים ושיבח אותם כיצד הם שינו את הטבע ! החכמים הגויים וכולם שמחו שמחה גדולה, המלך העריך את הרמבם אבל לא תיאר לעצמו שככה הוא יפסיד ובטוח שאין לרמבם מה להגיד. אבל לפתע הרמבם פתח את הקופסת טבק שלו על מנת להריח ולחשוב מאיפה תבוא הישועה. איך שהוא פותח את הקופסת טבק, מי קופץ ממנה? העכבר הקטנטן שנכנס לו בבית המדרש לקופסת הטבק. והינה איך שהחתול ראה את העכבר זינק עליו החתול, זרק את המגש והחל לרדוף אחרי העכבר. חייך המלך לרמבם ואמר "אכן טבע אי אפשר לשנות" שיבח את הרמבם ולחכמים לא היה מה לומר אלא להודות שאין כמו הדת היהודית ואין חכם כמו הרמבם.**

**וידוע הדבר שאין רפואה שהרמבם לא ידע. וגם כיום מי שלומד רפואה לומדים שם פרקים מהרמבם, וידוע שהיה הרמבם הרופא של מלך מצרים. ואיך התפרסם בכלל הרמבם?**

**מספרים שהרמבם היה צעיר הוא רצה ללמוד רפואה. הוא פנה למספר רופאים וביקש מהם ללמד אותו, אך מאחר והיה יהודי, רבים סירבו. מה עשה? התחפש לאילם, פנה לרופא מפורסם ובשפת הידיים ביקש להיות נושא כליו. הרופא הבכיר הסכים. וכך היה הרמבם הצעיר הולך אחרי הרופא לכל מקום ועוזר לו. ביום היה עוזר ומסייע לו ובלילות היה מתגנב למרפאה שלו והיה קורא בשקיקה את כל ספרי הרפואה שהיו שם.
כך עברו להם השנים, הרמבם החכים מאוד ולא הייתה מחלה  שהוא לא ידע לרפא, ולא היה דבר שלא הבין בו. יום אחד היה בעיר אחד האנשים הכי עשירים שיש, שהיה חולה וכבר כל הרופאים הבכירים והכי טובים היו אצלו ולא מצאו תרופה למכתו. פעם אחת הוזמן הרופא המפורסם לאיש העשיר, לבדוק אותו ולהבין כיצד אפשר לרפא אותו. והרמב”ם כהרגלו הולך אחריו ורואה את כל הנעשה בתור נושא כליו. והינה בודק הרופא ולא מוצא את סיבת המחלה, הרופא ביקש סליחה שלא הצליח לעזור. ואז בשקט הלך הרמבם וקטף עלים ירוקים והניח ליד העיניים, האף, האוזניים  והפה. וחיכה הרמבם שם ליד החולה העשיר. והינה לאחר מספר דקות, החלו תולעים לצאת מהאוזניים ומהעיניים והאף של העשיר החוצה לאכול את העלים שהניח הרמבם. לאחר שכל התולעים יצאו, החל האיש להרגיש טוב יותר עד להתאוששות מלאה. כולם היו המומים, ולא האמינו למראה עיניהם. שאל הרופא את הרמבם "ממתי אתה יודע לרפא? ואיך ידעת שזאת הסיבה לכאבי הראש החזקים?" ענה הרמבם "אדוני הרופא, אני נושא כליך אך למעשה רציתי ללמוד רפואה ואף אחד לא הסכים ללמדני ולכן התחפשתי לאילם והפכתי לנושא כליך, וכך למדתי ממך את הכל". שמע זאת הרופא ואמר "אם כך עליעת עלי והשגת אותי. אין לי מה ללמדך יותר. עלה והצלח אתה טוב ממני, אמר לו הרופא. וכך השמועה על הרופא החדש שיש באיזור שהצליח לרפא את העשיר התפרסמה וכך הפך הרמבם לרופא מפורסם וגם הגיע להיות רופא של מלך מצרים.**

**ונעבור לרבי יעקב אבוחצירא הקדוש, מספר עליו נכדו הקדוש הבבא סאלי שפעם הגיע ר' יעקב לעיר תומיסנת שבמרוקו והתאכסן אצל אחד התושבים ישב ועסק בתורה. אך לפתע הערבים החלו להשליך אבנים על חלון חדרו. ר' יעקב ביקש לסגור את חלונות הזכוכית, ולמרבה הפלא כל האבנים שהושלכו חזרו כבומרנג אל הזורקים ופצעו אותם. הורי הילדים הערבים, שהבינו שמדובר באיש קדוש, באו עד מהרה לבקש את סליחת הרב..**

**פעם אחת הצטרך רבי יעקב לצאת מעירו אל עיר אחרת מעבר לים. באותו הזמן היה רבי יעקב מתארח אצל איזה איש צדיק וגדול ומכובד מאוד. כששמע בעל הבית המכובד שרבי יעקב רוצה לצאת מהעיר ולעלות לאונייה, אמר "אם רבינו רוצה לצאת מהארץ, צריך את רשות הממשלה, לכן עליו להצטלם כדי להוציא דרכון". רבי יעקב סירב להצטלם ולא רצה שתמונתו תגיע לידי הערלים הגויים שם. בעל הבית שהיה איש מכובד ראה שרבי יעקב לא מוכן להצטלם והלך וסידר לו דרכון כך בלי תמונה ובאותו רגע. כשהביאו לו הדרכון הודה רבי יעקב על כך ובירך אותו. לאחר שהדרכון היה בידיו של רבינו ביקש שיבדקו מתי מפליגה אונייה לאותה מדינה, עשו כדבריו, שאלו ומצאו כי רק ביום שישי אחר הצהרים יוצאת האונייה למחוז חפצו, וכי יש רק פעם בחודש אוניה המפליגה לאותו מקום. כלומר אם הוא לא עולה עליה בשישי אחרי הצהריים רק בחודש הבא תהיה עוד הפלגה. רבינו קיבל הדברים ושתק. כמובן שהוא לא יעלה לאונייה בשבת קודש ולכן לא התארגן לנסיעה. שהגיע יום השישי, הרגישו חסידיו שאין הרב מתכונן לנסיעה, וחשבו כי בוודאי דחה את נסיעתו לעוד חודש. ובכן שהגיע יום ראשון ביקש רבי יעקב מחסידיו שיכינו לו חפציו היום כי הוא נוסע לאותה מדינה שאמר להם. והם כמובן לא הבינו, הרי הנסיעה פעם בחודש וכבר היתה בשישי אחרי הצהריים. הדבר היה בעיניהם מוזר, אך לרבי יעקב הכל היה ידוע ומכוון. בנתיים בעל הבית המכובד העשיר חיפש לרבי יעקב עגלון שיקח אותו לנמל. אך אותו עגלון סירב בטענה שכל פרנסתו היא רק מהעגלה, ואם יקח את את רבי יעקב עד הנמל יפסיד הפרנסה כי לא יוכל לקחת ממנו כסף, טרח בעל הבית וחיפש עגלון אחר, וכשלא מצא חזר אל שכנו העגלון והבטיחו לשלם לו מחיר מלא עבור הנסיעה כי התבייש מרבי יעקב הצדיק.
אז הסכים בעל העגלה ואמר כי כל היום הוא מחכה שיבואו להשכיר את העגלה ואף אחד לא בא, והדבר היה לפלא גדול כי בכל יום העגלון הזה היה עובד מהבוקר עד הלילה והפעם לא. והעגלון ראה בזה סימן מלמעלה, שלא יכול להיות שדווקא שהוא צריך לקחת את הצדיק אנשים לא מגיעים להשכיר אותו, ולכן לא הסכים להרוויח סכום על הרב ולקח אותו בחינם.
הוא ביקש מהצדיק סליחה על האיחור, הוא כמובן לא סיפר לצדיק את סיבת האיחור (חיכה להשכיר לאנשים בכסף ולא רצה לקחת את הרב בשל פרנסה), אך הצדיק ברוח הקודש אמר לו "אני מוכן לבוא איתך רק תמורת שכרך המלא" ועוד אמר לו "דע לך, אם לא היית לוקח אותי עוד יכולת להמתין כל היום ופרנסה לא היתה מגיעה לך". שמע זאת העגלון והתבייש, הוא לא הבין כיצד האיש הקדוש הזה קרא את מחשבותיו וידע את צעדיו. וכך הגיעו לנמל ומצאו, נוסעים שממתינים לאונייה כועסים. פתאום הם רואים את הרב חובל והמלחים רוגזים וכועסים. שאלו החסידים של הרב את הרב חובל ואת האנשים מדוע כועסים כולם? אמרו להם שהם מיום שישי מנסים להבין מה התקלה של האונייה ומדוע היא לא נוסעת, ולפתע עלה הצדיק הקדוש רבי יעקב אבוחצירא על האונייה, וביקש מרב החובל לגשת ולנסות הפעם להדליק את האונייה והפעם היא תיסע באופן חלק. רב החובל הסתכל וחשב שמדובר בנוסע משוגע, כיצד האונייה תעבוד? יומיים שלמים הם מחכים, אך האנשים מסביב והאיש המכובד הסבירו לרב החובל מיהו אותו איש קדוש שנמצא על הספינה והסבירו לו שהאיש הזה גם היה אמור להיות על הנסיעה אך בגלל שהם רצו להתחיל בנסיעה בשישי-שבת לכן הצדיק לא בא. והינ האוניה להפתעת כולם נדלקה ואין שום תקלה. ראו כולם עד כמה כוח וקדושה יש לצדיק – רבי יעקב אבוחצירא.**

**אפשר לשאול שאלה חזקה ביותר, הינה ידועה הגמרא שבגלל קנאתם של האחים ביוסף נשתעבדו עם ישראל במצרים וכפי שפירש הבן איש חי הקדוש, קנאתם של האחים נהפכה מקנאתם לנאקתם של בני ישראל (האותיות קנאתם נהפכו לנאקתם). וגם ה' אמר לאברהם אבינו שזרעו יהיה בשיעבוד במצרים אך בסוף יצא עם רכוש גדול וכו'... השאלה היא, אם כבר לעבור שיעבוד ולהיות עבדים כמו שה' אמר, מדוע השיעבוד צריך להיות קשה ומר? מדוע לא שיעבוד קל, לעבוד עבודות אך לא לסבול מלא ייסורים כאלה? אם כבר שיעבוד אז פחות קשה ופחות סבל, מדוע ה' נותן לנו שליט כמו פרעה שהיה רע וקשה ביותר? והינה אפשר לפרש זאת כך, אם היו בני ישראל תחת שליט נוח, שהיה משעבדם בעבודה אך מצד שני היה דואג להם, היו כאלה שאחרי 210 שנה אומרים נוח לנו כאן, יש תנאים טובים וכסף טוב, עובדים קשה אך מרוויחים טוב, למה לנו לעזוב לארץ אחרת? למה לנו לעזוב את הבתים והעבודה שלנו כאן ? מתוך ההרגל היו רוצים להישאר. אך ברגע שיש שליט שמשעבד אותם בפרך, בעבודה קשה ביותר, בתנאים לא טובים, בסבל ובמרורים, כולם ירצו ויחכו להזדמנות הראשונה שמישהו יבוא ויושיע אותם (משה). והינה כאשר כולם (כולל המצרים) ראו את ישועת ה' ואת הניסים והנפלאות וההתעללות של ה' בפרעה, כולם האמינו בה' ובמשה עבדו, כולם רצו להיגאל ולברוח עם משה רבנו, ואפילו היו הערב רב שברחו עם בני ישראל ויצאו ממצרים וזה משום כוח הנפלאות והישועות של ה' במצרים.**

**"וימת יוסף וכל אחיו וכל הדור ההוא" - ומקשה אור החיים הקדוש מדוע חזר פעם נוספת להודיע לנו על מיתת יוסף? והרי כבר נאמר לנו "וימת יוסף" בסוף פרשת ויחי. ומתרץ האור החיים הקדוש, שכל זמן שיוסף ואחד מהשבטים היה חי לא היה שעבוד, אך ברגע שאחרון השבטים נפטר (לוי) התחיל השעבוד. ואם כבר הזכרנו את שבט לוי, שבט לוי לא היה בשיעבוד ומדוע ? מדוע דווקא שבט לוי לא היה בשיעבוד תחת פרעה?**

**1. והינה אפשר לפרש על דרך הפשט שפרעה ביקש מבני ישראל בתחילה שיעבדו בפה רך ואחרי זה כפה עליהם את העבודה וכפי שמבואר במסכת סוטה, אומנם שבט לוי שלא שם ליבם לבקשתו – עסקו בתורה ולא שמעו לו, בתחילה לא הוכרחו להשתעבד. 2. עוד אפשר לומר על פי הגמרא בסנהדרין (עמוד צח ב') שאין בן דוד בא אלא או בדור שכולו זכאי או בדור שכולו חייב, ואם כן פרעה ידע שאם ישעבד גם את שבט לוי ואף אחד לא יעסוק בתורה יהיו כל בני ישראל בגדר חייבים ויגאלו ונמצא שהוא מזרז את הגאולה. 3. פרעה כבר ידע ממה שקרה עם שרה, שמי שמתעסק עם עובדי ה' והצדיקים מסתבך, ולכן לא העז לגעת בלומדי התורה שישבו בגושן עוד מימי יעקב, שהם שבט לוי שעסקו בתורה. 4. שאם יבואו אליו שאר אומות העולם בטענות שהוא מתעלל באומה שלמה יגיד להם שאין הדבר כן אלא הם מעצמם רוצים לעבוד והראיה ששבט לוי משוחרר מהעבודה ויושב ללמוד. 5. פרעה פחד שאם שבט לוי יהיו עם בני ישראל ביחד הם יחזירו אותם בתשובה ולכן העדיף להרחיקם מהם. 6. ידע פרעה שלומדי התורה הם אחד מעמודי העולם כמו שכתוב במסכת אבות שהעולם עומד על שלושה דברים והם : התורה על העבודה ועל גמילות חסדים ולכן פחד לפגוע בעמודי העולם וכך העולם יתמוטט וגם הוא בתוכו. 7. כתוב "וראו כי שם ה' נקרא עליך ויראו ממך", וכמו כן כאן שבט לוי שנולד מיוכבד ומרים המילדות העבריות שכתוב עליהם "ותיראן המילדות את האלוקים" ולכן שבט לוי הוא מזרעם וגם הוא לומד תורה ופרעה פחד להתעסק עימם. 8. כתוב בגמרא שמי שעוסק בתורה בלילה משוך עליו חוט של חסד ביום (גמרא בחגיגה י"ב ב'), ולכן שבט לוי מצאו חן בעיניו של פרעה. 9. כידוע שבירך יעקב את פרעה שיעלו מימי היאור לקראתו ולכן כיבד פרעה את יעקב ואם כן אפשר לומר שכל מי שהתנהג בצורה של יעקב אבינו (שבט לוי המשיך בדרכו בתורה הקדושה), אז גם פרעה כיבדם כיון שראה אותם זכר את יעקב אבינו וברכתו שברך אותו. 10. פרעה זכר ששמעון ולוי מסוכנים כאשר הם ביחד כמו שהתחברו יחד על שכם וחמור אביו והרגו את כל עירם על אשר טימא את דינה אחותם, ולכן העדיף להפרידם זה מזה.**

**"ותפתח ותראהו והנה נער בוכה ותאמר מילדי העברים זה"- ולכאורה איך ידעה מהבכי שלו שהוא מילדי העברים? אלא עונים המפרשים גוי שהוא בוכה רואים על הבכי שלו שחרב עליו עולמו וזה בכי בלי תקווה ואילו יהודי שהוא בוכה הוא בוכה לה' שיושיע אותו זה בכי עם תקווה. לכן כל יהודי תמיד יזכור, ה' שומע אותנו תמיד, וכל מה שעושה לטובה עושה! יהי רצון שנזכה לישועה גדולה ביותר, שה' יגאל אותנו ויבנה בית המקדש במהרה אמן!**

**שבת שלום ומבורכת**